
27 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1447 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός των αναγκαίων συμπληρωματι¬ 
κών μέτρων για την εφαρμογή του Κανονισμού 
(ΕΚ) αριθ. 1099/2009 του Συμβουλίου (ΕΕ Ε 303, 
18.11.2009, ο. 1), σχετικά με τη σφαγή ζώων σε 
σφαγεία στο πλαίσιο λατρευτικών τύπων. 

2 Τροποποίηση της με αριθ. 104/7056/21-01-2015 
απόφασης του Υπουργού Αγροτικής Ανάπτυξης 
και Τροφίμων «Εθνικές επιλογές, διοικητικά μέτρα 
και διαδικασίες εφαρμογής των άμεσων ενισχύ¬ 
σεων κατ' εκτέλεση του Καν.(ΕΕ) 1307/2013 και 
του Καν. (ΕΕ) 1306/2013 του Ευρωπαϊκού Κοινο¬ 
βουλίου και του Συμβουλίου» (Β' 147/22-1-2015). 


ΑΠΟΦΑΣΕΙΣ 

Αριθμ. 951/44337 (1) 

Καθορισμός των αναγκαίων συμπληρωματι¬ 
κών μέτρων για την εφαρμογή του Κανονισμού 
(ΕΚ) αριθ. 1099/2009 του Συμβουλίου (ΕΕ ί 303, 
18.11.2009, ο. 1), σχετικά με τη σφαγή ζώων σε 
σφαγεία στο πλαίσιο λατρευτικών τύπων. 

Ο ΥΠΟΥΡΓΟΣ ΚΑΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 παρ. 2 περ. α'του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμογή 
τηςενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32), 
όπως η παρ. 2 του άρθρου 62 τροποποιήθηκε με την 
παρ. 2 του άρθρου 46 του ν. 4384/2016 «Αγροτικοί Συ¬ 
νεταιρισμοί, μορφές συλλογικής οργάνωσης του αγρο¬ 
τικού χώρου και άλλες διατάξεις» (Α' 78). 

β) Των άρθρων 1 -36 και 65 σημ. 3 του ν. 4235/2014 «Δι¬ 
οικητικά μέτρα, διαδικασίες και κυρώσεις στην εφαρμο¬ 
γή της ενωσιακής και εθνικής νομοθεσίας στους τομείς 


των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32). 

γ)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98). 

2. Τον Κανονισμό (ΕΚ) αριθ. 1099/2009 του Συμβου¬ 
λίου, της 24ης Σεπτεμβρίου 2009, για την προστασία 
των ζώων κατά τη θανάτωσή τους (ΕΕ ί 303,18.11.2009, 
ο. 1) και ιδίως το άρθρο 26 παρ.2 περ. γ'. 

3. Το π.δ. 327/1996 «Προστασία των ζώων κατά τη 
σφαγή και/ή τη θανάτωσή τους, σε συμμόρφωση προς 
την οδηγία 93/119/ΕΚ του Συμβουλίου», όπως ισχύει. 

4. Την αριθ. Υ200/21.11.2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β'3755/21.11.2016). 

5. Την αριθ. 92/2017 γνωμοδότηση του Στ'Τμήματος 
του Νομικού Συμβουλίου του Κράτους. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός, ορισμοί και αρμόδιες αρχές 

1. Σκοπός της απόφασης αυτής είναι: 

α) ο καθορισμός των αναγκαίων συμπληρωματικών 
μμέτρων για την εφαρμογή της παρ. 4 του άρθρου 4 
του Κανονισμού (ΕΚ) αριθ. 1099/2009 του Συμβουλίου, 
της 24ης Σεπτεμβρίου 2009, «για την προστασία των 
ζώων κατά τη θανάτωσή τους» (ΕΕ Ε 303,18.11.2009, ο. 
1) (εφεξής Κανονισμός), σχετικά με τη σφαγή ζώων σε 
σφαγεία στο πλαίσιο λατρευτικών τύπων και 

β) η θέσπιση εθνικών κανόνων σχετικά με τη σφαγή 
ζώων σε σφαγεία στο πλαίσιο λατρευτικών τύπων, σύμ¬ 
φωνα με την περ. γ'της παρ. 2 του άρθρου 26 του Κανο¬ 
νισμού, ώστε να εξασφαλίζεται η ευρύτερη προστασία 
των ζώων κατά τη θανάτωσή τους. 

2. Για τους σκοπούς της παρούσας απόφασης ισχύουν 
οι ορισμοί του Κανονισμού. 

3. α) Η Διεύθυνση Προστασίας των Ζώων, Φαρμάκων 
και Κτηνιατρικών Εφαρμογών της Γενικής Διεύθυνσης 
Βιώσιμης Ζωικής Παραγωγής και Κτηνιατρικής του 

Τεύχος ΒΊ 447/27.04.2017 


Υπουργείου Αγροτικής Ανάπτυξης και Τροφίμων ορίζε¬ 
ται ως αρμόδια αρχή για την εξασφάλιση της τήρησης 
των απαιτήσεων του Κανονισμού και της παρούσας 
απόφασης. 

β) Οι αρμόδιες κτηνιατρικές αρχές των Διευθύνσεων 
Αγροτικής Οικονομίας και Κτηνιατρικής των Περιφερει¬ 
ακών Ενοτήτων (ΔΑΟΚ) και των Γενικών Διευθύνσεων 
Αγροτικής Οικονομίας και Κτηνιατρικής (ΓΔΑΟΚ) των 
Περιφερειών ορίζονται αρμόδιες αρχές κατά περίπτω¬ 
ση για: 

αα) Τη διενέργεια των επίσημων ελέγχων στον τομέα 
της προστασίας των ζώων κατά τη σφαγή τους στο πλαί¬ 
σιο λατρευτικών τύπων. 

ββ) Την έκδοση και την ανάκληση του προσωρινού 
πιστοποιητικού ικανότητας της παρ. 2 του άρθρου 4 για 
το προσωπικό που ασχολείται με την σφαγή ζώων στο 
πλαίσιο λατρευτικών τύπων. 

Άρθρο 2 

Γενικές απαιτήσεις για τη σφαγή ζώων 

στο πλαίσιο λατρευτικών τύπων 

1. Για την εφαρμογή της παρ. 4 του άρθρου 4 του Κανο¬ 
νισμού, για τα ζώα που υποβάλλονται σε σφαγή στο πλαί¬ 
σιο λατρευτικών τύπων, δεν απαιτείται αναισθητοποίηση 
πριν τη σφαγή τους, υπό την προϋπόθεση ότι η σφαγή 
διενεργείται σε σφαγείο και τηρούνται οι απαιτήσειςτου 
άρθρου 15 παρ. 2 του Κανονισμού. 

2. Όταν ο λατρευτικός τύπος επιτρέπει την αναισθητο¬ 
ποίηση πριν τη σφαγή, εφαρμόζεται η παρ. 1 του άρθρου 
4 του Κανονισμού. 

3. Τα σφαγεία διενεργούν σφαγές στο πλαίσιο λατρευ¬ 
τικών τύπων σύμφωνα με τις παρ. 1 και 2 του παρόντος 
άρθρου και την περ. α'του άρθρου 3 μετά από χορήγηση 
της σχετικής έγκρισης του άρθρου 5. 

Άρθρο 3 

Αυστηρότεροι εθνικοί κανόνες για τη σφαγή 

στο πλαίσιο λατρευτικών τύπων 

Για την εφαρμογή της περ. γ'της παρ. 2 του άρθρου 
26 του Κανονισμού: 

α) Σε όλα τα ζώα, εκτός των πουλερικών, που σφάζο¬ 
νται στο πλαίσιο λατρευτικών τύπων χωρίς προηγούμενη 
αναισθητοποίηση σύμφωνα με την παρ. 2 του άρθρου 2 
της παρούσας, εφαρμόζεται αναισθητοποίηση αμέσως 
μετά την πραγματοποίηση της τομής αφαίμαξης. 

β) Δεν επιτρέπεται η ακινητοποίηση των μηρυκαστι- 
κών με αντιστροφή ή οποιαδήποτε άλλη μη φυσιολογική 
θέση. 

γ) Η τομή της αφαίμαξης πραγματοποιείται με ακρί¬ 
βεια με αιχμηρό μαχαίρι κατάλληλο για το μέγεθος και το 
είδος του ζώου. Ο υπεύθυνος του σφαγείου εξασφαλίζει 
ότι κατά τη διενέργεια της σφαγής υπάρχει πάντοτε δι¬ 
αθέσιμο σε προσιτό σημείο τουλάχιστον ένα εφεδρικό 
κατάλληλο και καλά ακονισμένο μαχαίρι. 

Άρθρο 4 

Πιστοποιητικά ικανότητας 

1. Για την εφαρμογή του άρθρου 7 του Κανονισμού, 
οι διαδικασίες σφαγής στο πλαίσιο λατρευτικών τύπων 
εκτελούνται μόνο από πρόσωπα που διαθέτουν το πιστο¬ 


ποιητικό επαγγελματικής ικανότητας του άρθρου 21 του 
Κανονισμού, το οποίο εκδίδεται σύμφωνα με τις διατά¬ 
ξεις του π.δ. 126/2000 (ΑΊ11), όπως κάθε φορά ισχύουν. 

2. Για την εφαρμογή της παρ. 5 του άρθρου 21 του 
Κανονισμού, οι ενδιαφερόμενοι καταθέτουν στην αρ¬ 
μόδια αρχή της περ. β'της παρ. 3 του άρθρου 1, στην 
αρμοδιότητα της οποίας βρίσκεται η εγκατάσταση του 
σφαγείου στο οποίο απασχολούνται, αίτηση για την έκ¬ 
δοση προσωρινού πιστοποιητικού ικανότητας, συνο- 
δευόμενη από: 

α) βεβαίωση εγγραφής σε Σχολή Επαγγελμάτων Κρέ¬ 
ατος του π.δ. 126/2000, όπως κάθε φορά ισχύει, 

β) υπεύθυνη δήλωση του άρθρου 8 του ν. 1599/1986 
(Α' 75), στην οποία αναγράφεται ότι δεν του έχει χορη¬ 
γηθεί προηγουμένως άλλο προσωρινό πιστοποιητικό 
ικανότητας της ίδιας εμβέλειας και ότι δεν έχει διαπράξει 
σοβαρή παράβαση του ενωσιακού ή/και του εθνικού 
δικαίου για την προστασία των ζώων κατά τα τρία (3) 
έτη που προηγούνται της ημερομηνίας υποβολής της 
αίτησης για το πιστοποιητικό αυτό. 

Η αρμόδια αρχή της περ. β'της παρ. 3 του άρθρου 1, 
μετά την εξέταση της αίτησης και των συνοδευόμενων 
δικαιολογητικών και τον έλεγχο της εφαρμογής της περ. 
β'της παρ. 5 του άρθρου 21 του Κανονισμού, εκδίδει 
προσωρινό πιστοποιητικό ικανότητας, το οποίο ισχύει 
μέχρι την έκδοση του πιστοποιητικού ικανότητας του 
άρθρου 21 του Κανονισμού, το οποίο εκδίδεται σύμφω¬ 
να με τις διατάξεις του π.δ. 126/2000, όπως κάθε φορά 
ισχύουν, και πάντως για χρονικό διάστημα που δεν υπερ¬ 
βαίνει τους τρεις (3) μήνες. Το προσωρινό πιστοποιη¬ 
τικό του προηγούμενου εδαφίου ανακαλείται από την 
αρμόδια αρχή της περ. β'της παρ. 3 του άρθρου 1 με 
την έκδοση του πιστοποιητικού ικανότητας του άρθρου 
21 του Κανονισμού, το οποίο εκδίδεται σύμφωνα με τις 
διατάξεις του π.δ. 126/2000, όπως κάθε φορά ισχύουν. 
Σε κάθε περίπτωση το προσωρινό πιστοποιητικό παύει 
να ισχύει μετά το πέρας τριών (3) μηνών από την έκδοσή 
του και ανακαλείται. 

3. Οι διατάξεις της περ. α'της παρ. 1 του παρόντος 
άρθρου εφαρμόζονται και για τον υπεύθυνο για την καλή 
μεταχείριση των ζώων του άρθρου 17 του Κανονισμού, 
στα σφαγεία που διενεργούν σφαγή στο πλαίσιο λατρευ¬ 
τικών τύπων. 

Άρθρο 5 

Διαδικασία έγκρισης σφαγείου 

1. α) με την επιφύλαξη των διατάξεων της παρ. 1 του 
άρθρου 29του Κανονισμού, οι σφαγειοτεχνικές εγκατα¬ 
στάσεις οι οποίες προτίθενται να εφαρμόσουν σφαγή 
στα πλαίσια λατρευτικών τύπων σύμφωνα με τις παρ. 
1 και 2 του άρθρου 2 και την περ. α'του άρθρου 3 της 
παρούσας, υποβάλλουν αίτηση στην αρχή της περ. β' 
της παρ. 3 του άρθρου 1 για έγκριση εγκατάστασης σύμ¬ 
φωνα με το άρθρο 6 του π.δ. 79/2007 (Α' 95), όπως κάθε 
φορά ισχύει. Στην αίτηση του προηγούμενου εδαφίου 
αναγράφονται, πέρα των στοιχείων του άρθρου 6 του 
π.δ. 79/2007 (Α' 95), όπως κάθε φορά ισχύει, τα στοιχεία 

της παρ. 2 του άρθρου 14 του Κανονισμού, οι ημέρες 
κατά τις οποίες θα διενεργείται κατά αποκλειστικότητα 
σφαγή στο πλαίσιο λατρευτικών τύπων, ο μέγιστος αριθ¬ 
μός και το μέγιστο βάρος ανά είδος ζώου. 

β) Η εγκατάσταση εγκρίνεται σύμφωνα με τις διατάξεις 
του άρθρου 6 του π.δ. 79/2007, όπως κάθε φορά ισχύει, 
μετά από επιτόπιο έλεγχο της τριμελούς επιτροπής του 
ίδιου ως άνω άρθρου, προκειμένου να επαληθευτεί και 
η συμμόρφωση με τον Κανονισμό και με τις διατάξεις 
της παρούσας. 

2. Με την επιφύλαξη των διατάξεων της παρ. 1 του 
άρθρου 29 του Κανονισμού, για την επέκταση των δρα¬ 
στηριοτήτων ενός σφαγείου ήδη εγκεκριμένου σύμφω¬ 
να με το άρθρο 6 του π.δ. 79/2007, όπως κάθε φορά 
ισχύει, προκειμένου να συμπεριληφθεί στην έγκρισή του 
η σφαγή στο πλαίσιο λατρευτικών τύπων, εφαρμόζονται 
οι διατάξεις του άρθρου 10 του π.δ. 79/2007, όπως κάθε 
φορά ισχύουν και διενεργείται επιτόπιος έλεγχος της τρι¬ 
μελούς επιτροπής του άρθρου 6 του ιδίου ως άνω π.δ. 
προκειμένου να επαληθευτεί και η συμμόρφωση με τον 
Κανονισμό και με τις διατάξεις της παρούσας. 

Άρθρο 6 

Άλλες απαιτήσεις 

1. Τα σφάγια και τα τεμάχια αυτών που προέρχονται 
από ζώα που έχουν υποβληθεί σε λατρευτικού τύπου 
σφαγή, υπάγονται στις απαιτήσεις ανιχνευσιμότητας του 
άρθρου 18 του Κανονισμού (ΕΚ) αριθ. 178/2002 (ΕΕ ί 
031, 1.2.2002, σ.1) και του άρθρου 3 του Εκτελεστικού 
Κανονισμού (ΕΕ) αριθ. 931/2011 (ΕΕ ί 242,20.9.2011, σ.2). 

2. Σφάγια που έχουν προέλθει από σφαγή στο πλαίσιο 
λατρευτικών τύπων, εκτός του σήματος καταλληλότητας 
της περ. θ'της παρ. 1 του άρθρου 2 του Κανονισμού (ΕΚ) 
αριθ. 854/2004 (ΕΕ Ε 139,30.4.2004, σ.206), σημαίνονται 
και με σφραγίδα που παραπέμπει στον συγκεκριμένο 
τύπο λατρευτικής σφαγής. Η σήμανση του προηγούμε¬ 
νου εδαφίου γίνεται σύμφωνα με τις διατάξεις του Κεφα¬ 
λαίου III του Τμήματος I του Παραρτήματος I του ίδιου 
ως άνω Κανονισμού. 

3. Σφάγια ή τμήματα σφαγίων που έχουν προέλθει από 
σφαγή στα πλαίσια λατρευτικών τύπων αλλά τελικά δεν 
γίνονται αποδεκτά και δεν σφραγίζονται ως τέτοια, δια¬ 
χειρίζονται ως ζωικά υποπροϊόντα βάσει του Κανονισμού 
(ΕΚ) αριθ. 1069/2009 (ΕΕ ί 300, 14.11.2009, σ.1). 

Άρθρο 7 

Έλεγχοι- Κυρώσεις 

1. Οι αρμόδιες αρχέςτης περ. β'της παρ. 3 του άρθρου 
1 διενεργούν τους επίσημους ελέγχους στα σφαγεία 
για την τήρηση των διατάξεων του Κανονισμού και της 
παρούσας σχετικά με τη σφαγή ζώων σε σφαγεία στο 
πλαίσιο λατρευτικών τύπων. 

2. α) Για την παράβαση των διατάξεων της περ. α'του 
άρθρου 3 και της παρ. 3 του άρθρου 6 επιβάλλεται πρό¬ 
στιμο από 2.000 έως 10.000 ευρώ. 

β) Για την παράβαση των λοιπών διατάξεων του Κα¬ 
νονισμού και της παρούσας επιβάλλονται τα διοικητικά 
μέτρα του άρθρου 13 παρ. 1 περ. κβ'του ν. 4235/2014 
(Α' 32) και οι σχετικές κυρώσεις της περ. ε'της παρ. 2 του 
άρθρου 23 του ιδίου ως άνω νόμου. 


3. Η επιβολή των κυρώσεων της παρ. 2 γίνεται σύμφω¬ 
να με τις διατάξεις του ν. 4235/2014. 

Άρθρο 8 

Καταργούμενες διατάξεις 

1. Με την επιφύλαξη της παρ. 1 του άρθρου 28 και της 
παρ. 1 του άρθρου 29 του Κανονισμού, από την έναρξη 
ισχύος της παρούσας απόφασης, οι διατάξεις του π.δ/τος 
327/1996 (Α'221) δεν έχουν εφαρμογή στη σφαγή ζώων 
που διενεργείται σε σφαγεία στο πλαίσιο λατρευτικών 
τύπων. 

2. Όπου στην κείμενη νομοθεσία γίνεται αναφορά στο 
ως άνω π.δ. 327/1996 σχετικά με τη σφαγή ζώων που 
διενεργείται σε σφαγεία στο πλαίσιο λατρευτικών τύπων, 
νοείται ως αναφορά στον Κανονισμό και στην παρούσα. 

Άρθρο 9 
Έναρξη ισχύος 

Η απόφαση αυτή αρχίζει να ισχύει απάτη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2017 

Ο Υπουργός Ο Αναπληρωτής Υπουργός 

ΕΥΑΓΓΕΛΟΣ ΑΠΟΣΤΟΛΟΥ ΙΩΑΝΝΗΣ ΤΣΙΡΩΝΗΣ 


Αριθμ. 1157/44424 (2) 

Τροποποίηση της με αριθ. 104/7056/21-01 -2015 
απόφασης του Υπουργού Αγροτικής Ανάπτυξης 
και Τροφίμων «Εθνικές επιλογές, διοικητικά μέ¬ 
τρα και διαδικασίες εφαρμογής των άμεσων ενι¬ 
σχύσεων κατ' εκτέλεση του Καν.(ΕΕ) 1307/2013 
και του Καν. (ΕΕ) 1306/2013 του Ευρωπαϊκού 
Κοινοβουλίου και του Συμβουλίου» (Β' 147/ 
22-1-2015). 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Της περ. α'της παρ. 2 του άρθρου 62 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α'32), όπως η παρ. 2 τροποποιήθηκε με την παρ. 2 του 
άρθρου 46 του ν. 4384/2016 «Αγροτικοί Συνεταιρισμοί, 
μορφές συλλογικής οργάνωσης του αγροτικού χώρου 
και άλλες διατάξεις» (Α'78). 

β) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν- 

σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν. 

γ)Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98). 

2. Τους Κανονισμούς, όπως ισχύουν: 

α) (ΕΕ) αριθ. 1307/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, περί 
θεσπίσεως κανόνων για άμεσες ενισχύσεις στους γεωρ¬ 
γούς βάσει καθεστώτων στήριξης στο πλαίσιο της Κοινής 
γεωργικής πολιτικής και για την κατάργηση του κανονι¬ 
σμού (ΕΚ) αριθ. 637/2008 και του κανονισμού (ΕΚ) αριθ. 
73/2009 του Συμβουλίου (ΕΕ Ε 347, 20.12.2013, ο. 608). 

β) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κα¬ 
τάργηση των κανονισμών (ΕΟΚ) αριθ. 352/78, (ΕΚ) αριθ. 
165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου (ΕΕ 
1347, 20.12.2013, ο. 549). 

γ) Κατ'εξουσιοδότηση Κανονισμό (ΕΕ) αριθ. 639/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1307/2013 του Ευρωπα¬ 
ϊκού Κοινοβουλίου και του Συμβουλίου περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 
πολιτικής και για την τροποποίηση του παραρτήματος 
Χτου εν λόγω κανονισμού (ΕΕ ί 181,20.6.2014, ο. 1). 

δ) Κατ' εξουσιοδότηση Κανονισμό (ΕΕ) αριθ. 640/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης και ανάκτησης πληρωμών καθώς 
και τις διοικητικές κυρώσεις που εφαρμόζονται στις άμε¬ 
σες ενισχύσεις, τη στήριξη της αγροτικής ανάπτυξης και 
την πολλαπλή συμμόρφωση, (ΕΕ ί 181,20.06.2014, ο. 48). 

ε) Εκτελεστικό Κανονισμό (ΕΕ) αριθ. 641/2014 της Επι¬ 
τροπής, της 16ης Ιουνίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1307/2013 του 
Ευρωπαϊκού Κοινοβουλίου και του Συμβουλίου περί θε¬ 
σπίσεως κανόνων για άμεσες ενισχύσεις στους γεωργούς 
βάσει καθεστώτων στήριξης στο πλαίσιο της κοινής γε¬ 
ωργικής πολιτικής (ΕΕ ί 181,20.06.2014, ο. 48). 

στ) Εκτελεστικό Κανονισμό (ΕΕ) αριθ. 809/2014της Επι¬ 
τροπής, της 17ης Ιουλίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227, 31.07.2014, ο. 69). 

3. Τις με αριθ. πρωτ. 187382/23-12-2016 και 33335/ 
11 -04-2017 εισηγήσεις του Ο.Π.Ε.Κ.Ε.Π.Ε. 

4. Την από 3.8.2016 κοινοποίηση των εθνικών επιλο¬ 
γών της νέας ΚΑΠ, μέσω Ι5ΑΜΜ, σύμφωνα με το άρ¬ 


θρο 54 παρ. 1 του Κανονισμού (ΕΕ) αριθ. 1307/2013 του 
Ευρωπαϊκού Κοινοβουλίου και του Συμβουλίου και του 
άρθρου 67 παρ. 1 του κατ'εξουσιοδότηση Κανονισμού 
(ΕΕ) αριθ. 639/2014 της Επιτροπής. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Άρθρο 1 

Σκοπός 

Με την παρούσα απόφαση τροποποιείται η υπουργική 
απόφαση με αριθμ. 104/7056/21- 01-2015 (ΦΕΚ 147Β7 
2015) όπως τροποποιήθηκε με την υπ'αριθμ. 1242/ 
52354/12-5- 2015 (ΦΕΚ 924 Β72015), την υπ' αριθμ. 1584/ 
66059/12-6-2015 (ΦΕΚ 1337 Β72015), την υπ'αριθμ. 
322/9580/25-1 -2016 (ΦΕΚ 88Β72016) και την υπ'αριθμ. 
1478/55462/12-5- 2016 (ΦΕΚ 1353Β72016) και ισχύει. 

Άρθρο 2 

Τροποποίηση της με αριθμ. 

104/7056/21-01 -2015 υπουργικής απόφασης 

Τροποποιείται η με αριθμ. 104/7056/21-01-2015 
υπουργική απόφαση (ΦΕΚ 147 Β72015), ως εξής: 

Ι.Το άρθρο 3 αντικαθίσταται ως εξής: 

«1. Άμεσες ενισχύσεις χορηγούνται μόνο σε ενεργούς 
γεωργούς. 

2. Γεωργοί, οι οποίοι έλαβαν για το προηγούμενο οι¬ 
κονομικό έτος άμεσες ενισχύσεις έως και 5.000 € θεω¬ 
ρούνται ενεργοί γεωργοί. Ειδικά για το έτος αιτήσεων 
2015, λαμβάνεται υπόψιν το συνολικό ποσό των άμεσων 
ενισχύσεων για το έτος αιτήσεων 2014, που δικαιούνταν 
ο γεωργός σύμφωνα με τον Καν (ΕΚ) 73/2009, προ των 
μειώσεων και των εξαιρέσεων που προβλέπονται στα 
άρθρα 21 και 23 του ως άνω κανονισμού. Για κάθε επό¬ 
μενο έτος αιτήσεων «ν» λαμβάνεται υπόψιν το προηγού¬ 
μενο έτος αιτήσεων «ν-1». 

3. ί. Γεωργοί, οι οποίοι έλαβαν για το προηγούμενο 
οικονομικό έτος άμεσες ενισχύσεις άνω των 5.000 € θε¬ 
ωρούνται ενεργοί γεωργοί, εφόσον αποδεικνύουν ότι το 
ετήσιο ποσό των άμεσων ενισχύσεων είναι τουλάχιστον 
το 5% των συνολικών εσόδων, που αποκτήθηκαν από 
μη γεωργικές δραστηριότητες κατά το προηγούμενο 
φορολογικό έτος. Ειδικά για το 2015, λαμβάνεται υπόψη 
το συνολικό ποσό των άμεσων ενισχύσεων για το έτος 
αιτήσεων 2014, που δικαιούνταν ο γεωργός σύμφωνα με 
τον Καν (ΕΚ) 73/2009, προ των μειώσεων και των εξαι¬ 
ρέσεων που προβλέπονται στα άρθρα 21 και 23 του ως 
άνω κανονισμού. Για κάθε επόμενο έτος «ν» λαμβάνεται 
υπόψιν το προηγούμενο έτος αιτήσεων «ν-1». 

Π. Γεωργοί, οι οποίοι έλαβαν για το προηγούμενο οι¬ 
κονομικό έτος άμεσες ενισχύσεις άνω των 5.000 €, και 
οι οποίοι εκμεταλλεύονται αερολιμένες, σιδηροδρομικές 
εταιρείες, δίκτυα ύδρευσης, κτηματομεσιτικές εταιρείες, 
γήπεδα και υπαίθριους χώρους ψυχαγωγίας, θεωρούνται 
ενεργοί γεωργοί εφόσον αποδεικνύουν οτιδήποτε από 
τα κατωτέρω: 

α) ότι το ετήσιο ποσό των άμεσων ενισχύσεων είναι 
τουλάχιστον το 5% των συνολικών εσόδων από μη γε- 

ωργικές δραστηριότητες κατά το προηγούμενο φορο¬ 
λογικό έτος, 

β) ότι οι γεωργικές τους δραστηριότητες δεν είναι 
ασήμαντες και συγκεκριμένα ότι κατά το προηγούμενο 
φορολογικό έτος το σύνολο των εσόδων που αποκτή¬ 
θηκαν από γεωργικές δραστηριότητες αντιπροσωπεύει 
τουλάχιστον το 1/3 των συνολικών τους εσόδων, 

γ) ότι ο κύριος επιχειρηματικός ή εταιρικός σκοπός 
συνίσταται στην άσκηση γεωργικής δραστηριότητας. 

4. Οι διατάξεις της περίπτωσης ϋ της παραγράφου 3 
του παρόντος άρθρου έχουν εφαρμογή και στα φυσι¬ 
κά ή νομικά πρόσωπα που ελέγχουν ή ελέγχονται από 
φυσικά ή νομικά πρόσωπα που εκμεταλλεύονται αερο¬ 
λιμένες, σιδηροδρομικές εταιρείες, δίκτυα ύδρευσης, 
κτηματομεσιτικές εταιρείες, γήπεδα και υπαίθριους, 
ανεξαρτήτως εάν τα τελευταία υπέβαλλαν ή όχι ενιαία 
αίτηση ενίσχυσης. 

5. Για τους σκοπούς των παραγράφων 3 και 4 του πα¬ 
ρόντος άρθρου περί «εσόδων» που αποκτήθηκαν από 
γεωργικές ή μη γεωργικές δραστηριότητες: 

(α) ως «έσοδα» που αποκτήθηκαν από γεωργικές δρα¬ 
στηριότητες νοούνται τα έσοδα που απέκτησε ο γεωρ¬ 
γός από τη γεωργική του δραστηριότητα, όπως αυτή 
ορίζεται στην τέταρτη παράγραφο του άρθρου 2 της 
παρούσας απόφασης, περιλαμβανομένης της ενωσια- 
κής στήριξης στο πλαίσιο του Ευρωπαϊκού Γεωργικού 
Ταμείου Εγγυήσεων (ΕΓΤΕ) και του Ευρωπαϊκού Γεωργι¬ 
κού Ταμείου Αγροτικής Ανάπτυξης (ΕΓΤΑΑ), καθώς και 
οποιοσδήποτε εθνικής ενίσχυσης, η οποία χορηγείται 
για γεωργικές δραστηριότητες. Περιλαμβάνονται επίσης 
τα έσοδα από την μεταποίηση γεωργικών προϊόντων 
της εκμετάλλευσης, υπό τον όρο ότι τα μεταποιημένα 
προϊόντα παραμένουν στην κυριότητα του γεωργού 
και από την εν λόγω μεταποίηση προκύπτει άλλο γε¬ 
ωργικό προϊόν. Για τον υπολογισμό των εσόδων από μη 
γεωργικές δραστηριότητες δεν λαμβάνονται υπόψη, 
λόγω του έκτακτου χαρακτήρα τους, χρηματικά ποσά 
που προέρχονται από διάθεση περιουσιακών στοιχείων, 
δάνεια, δωρεές, κληρονομιές, εφάπαξ καταβαλλόμενες 
ασφαλιστικές παροχές και αποζημιώσεις στο πλαίσιο 
εργασιακών σχέσεων. Όλα τα άλλα έσοδα λογίζονται ως 
«έσοδα από μη γεωργικές δραστηριότητες». 

(β) ως «έσοδα» νοούνται τα ακαθάριστα έσοδα πριν 
από την αφαίρεση των σχετικών δαπανών και φόρων, 

(γ) ως «ετήσιο ποσό των άμεσων ενισχύσεων» νοείται 
το συνολικό ποσό των άμεσων ενισχύσεων, που δικαιού¬ 
νταν ο γεωργός κατά το τελευταίο φορολογικό έτος, το 
οποίο λαμβάνεται υπόψιν για έσοδα από μη γεωργικές 
δραστηριότητες. 

6. Οι έλεγχοι των παραγράφων 3 και 4 γίνονται βάσει 
των δεδομένων που τηρούνται στο Υπουργείο Οικονο¬ 
μικών και τα σχετικά αποτελέσματα αποστέλλονται στον 
Ο.Π.Ε.Κ.Ε.Π.Ε.». 

2. Η παράγραφος 5 του άρθρου 6, αντικαθίσταται ως 
εξής: 

«5. Σε εφαρμογή των άρθρων 52-55 του κανονισμού, 
ποσοστό έως 8% προορίζεται για τη συνδεδεμένη στή¬ 
ριξη σε γεωργούς. Από το έτος ενίσχυσης 2017, το εν 
λόγω ποσοστό αυξάνεται εως 10%. Λόγω της αύξησης 


του ποσοστού που προορίζεται για τη συνδεδεμένη 
ενίσχυση από το έτος ενίσχυσης 2017, η αξία όλων των 
δικαιωμάτων ενίσχυσης μειώνεται αναλόγως γραμμικά, 
προκειμένου να εξασφαλιστεί από το έτος 2017 και μετά 
η τήρηση του ανώτατου ορίου του καθεστώτος βασικής 
ενίσχυσης, σύμφωνα με τα οριζόμενα στην παράγραφο 
4 του άρθρου 22 του Καν(ΕΕ) 1307/2013. 

3. Το εδάφιο (β) της παραγράφου 2 του άρθρου 10 
διαγράφεται. 

4. Το εδάφιο (γ) της παραγράφου 2 του άρθρου 10 
αριθμείται ως (β). 

5. Η παράγραφος 1 του άρθρου 11, αντικαθίσταται 
ως εξής: 

«1 .Το καθεστώς βασικής ενίσχυσης προβλέπει άμεση 
στήριξη του εισοδήματος του γεωργού και συνδέεται 
στενά με την συντήρηση των γεωργικών περιοχών. Με 
τον όρο "δικαίωμα βασικής ενίσχυσης" νοείται άυλος 
τίτλος, ο οποίος συνδέεται με ορισμένο μέγεθος επιλέ¬ 
ξιμης έκτασης (1 δικαίωμα βασικής ενίσχυσης =1 εκτά¬ 
ριο επιλέξιμης έκτασης) και το οποίο γεννά δικαίωμα 
καταβολής ενίσχυσης, ίσης με τη μοναδιαία αξία των 
δηλωθέντων δικαιωμάτων βασικής ενίσχυσης. Τα δικαι¬ 
ώματα ενίσχυσης συνιστούν ουσιαστικά δικαίωμα υπό 
αίρεση για τη χορήγηση ενίσχυσης από την ΕΕ, μπορούν 
να διαχωρίζονται από τη γη και να αποτελούν αντικεί¬ 
μενο ανεξάρτητης συναλλαγής και να ενεργοποιούνται 
σε επιλέξιμη γη, που έχει στη διάθεσή του ο γεωργός, 
ανεξαρτήτου κυριότητας, αυστηρά εντός της ίδιας πε¬ 
ριφέρειας, στην οποία έχουν χορηγηθεί.». 

6. Η παράγραφος 2 του άρθρου 11, αντικαθίσταται 
ως εξής: 

«2. Εκτός από περιπτώσεις ανωτέρας βίας ή εξαιρετι¬ 
κών περιστάσεων, ο αριθμός των δικαιωμάτων βασικής 
ενίσχυσης που χορηγούνται ανά γεωργό το 2015, ισού- 
ται με τον αριθμό των επιλέξιμων εκταρίων, τον οποίο 
δηλώνει ο γεωργός στην αίτηση ενίσχυσής του για το 
2015. Τα επιλέξιμα εκτάρια είναι αυτά που καθορίζονται 
ως «προσδιορισθείσα έκταση» σύμφωνα με τους ορι¬ 
σμούς της παραγράφου 17 του άρθρου 2 της παρούσας 
απόφασης και βρίσκονται στη διάθεση του γεωργού την 
31 η Μάίόυ 2015. Για τον προσδιορισμό του αριθμού των 
επιλέξιμων εκταρίων, που δηλώνει ο γεωργός στην αίτη¬ 
ση ενίσχυσης του για το 2015, δεν λαμβάνονται υπόψη 
εκτάρια αρόσιμης γης σε μόνιμα θερμοκήπια, όπως αυτά 
δηλώθηκαν την 15η Μάίόυ 2013». 

7. Η παράγραφος 1 του άρθρου 16, αντικαθίσταται 
ως εξής: 

«1. Σε εφαρμογή του άρθρου 30 του κανονισμού, το 
2015 δημιουργείται Εθνικό Απόθεμα. Για τη δημιουργία 
του Εθνικού Αποθέματος, εφαρμόζεται γραμμική πο¬ 
σοστιαία μείωση του ανώτατου ορίου του καθεστώτος 
βασικής ενίσχυσης σε εθνικό επίπεδο, ποσοστού 3%. 
Το εν λόγω ποσοστό δύναται να αυξηθεί σε περίπτωση 
που απαιτείται για την κάλυψη των αναγκών χορήγησης 
δικαιωμάτων ενίσχυσης σε γεωργούς νεαρής ηλικίας και 
σε γεωργούς που αρχίζουν τη γεωργική τους δραστη¬ 
ριότητα». 

8. Η παράγραφος 2 του άρθρου 16, αντικαθίσταται 
ως εξής: 

«2. Δικαιώματα βασικής ενίσχυσης από το Εθνικό 
Απόθεμα χορηγούνται σε ενεργούς γεωργούς, οι οποίοι 
έχουν αιτηθεί τη χορήγηση δικαιωμάτων βασικής ενίσχυ¬ 
σης από το εθνικό απόθεμα στην Ενιαία Αίτηση Ενίσχυ¬ 
σης στα πλαίσια του καθεστώτος της βασικής ενίσχυσης, 
έωςτην καταληκτική ημερομηνία υποβολήςτης Ενιαίας 
Αίτησης Ενίσχυσης του έτους ενίσχυσης. 

Το Εθνικό Απόθεμα χρησιμοποιείται κατά προτεραι¬ 
ότητα για τη χορήγηση δικαιωμάτων ενίσχυσης, σε γε¬ 
ωργούς νεαρής ηλικίας και σε γεωργούς που αρχίζουν 
τη γεωργική τους δραστηριότητα. Χρησιμοποιείται και 
για τη χορήγηση δικαιωμάτων ενίσχυσης των γεωργών 
βάσει τελεσίδικης δικαστικής απόφασης ή οριστικής 
διοικητικής πράξης. Στην τελευταία αυτή περίπτωση, ο 
γεωργός λαμβάνει τον αριθμό και την αξία των δικαιωμά¬ 
των ενίσχυσης που καθορίζονται στην εν λόγω απόφαση 
ή πράξη έως την καταληκτική ημερομηνία υποβολής της 
αίτησης στο πλαίσιο του καθεστώτος βασικής ενίσχυσης 
που έπεται της ημερομηνίας έκδοσης της δικαστικής 
απόφασης ή διοικητικής πράξης. Ειδικώς ως προς τις 
ανωτέρω κατηγορίες δικαιούχων, το εθνικό απόθεμα 
δύναται να χρησιμοποιείται είτε για τη χορήγηση νέων 
δικαιωμάτων είτε για την αύξηση της μοναδιαίας αξίας 
έως την αξία του εθνικού ή περιφερειακού μέσου όρου, 
όλων των υφιστάμενων δικαιωμάτων των γεωργών νε¬ 
αρής ηλικίας, των γεωργών που αρχίζουν τη γεωργική 
τους δραστηριότητα και των γεωργών στους οποίους 
χορηγούνται δικαιώματα ενίσχυσης βάσει τελεσίδικης 
δικαστικής απόφασης ή οριστικής διοικητικής πράξης». 

Περαιτέρω, με απόφαση του Υπουργού Αγροτικής 
Ανάπτυξης και Τροφίμων το Εθνικό Απόθεμα χρησιμο¬ 
ποιείται για χορήγηση δικαιωμάτων ενίσχυσης: 

(α) σε γεωργούς, οι οποίοι δεν μπόρεσαν να λάβουν 
δικαιώματα βασικής ενίσχυσης λόγω ανωτέρας βίας ή 
εξαιρετικών περιστάσεων, 

(β) για τη γραμμική αύξηση σε μόνιμη βάση όλων των 
δικαιωμάτων βασικής ενίσχυσης σε εθνικό ή περιφερει¬ 
ακό επίπεδο, αν το εθνικό απόθεμα υπερβαίνει το 0,5% 
του ετήσιου εθνικού ή περιφερειακού ανώτατου ορίου 
για το καθεστώς βασικής ενίσχυσης, υπό την προϋπόθε¬ 
ση ότι παραμένουν επαρκή διαθέσιμα ποσά για την κά¬ 
λυψη της χορήγησης δικαιωμάτων σε γεωργούς νεαρής 
ηλικίας και σε γεωργούς που αρχίζουν τη γεωργική τους 
δραστηριότητα και στους δικαιούχους βάσει τελεσίδικης 
δικαστικής απόφασης ή οριστικής διοικητικής πράξης, 

(γ) για την κάλυψη των ετήσιων αναγκών πληρωμών, 
που πρέπει να δοθούν για την ενίσχυση των γεωργών 
νεαρής ηλικίας σύμφωνα με τα οριζόμενα στο 51 παρ. 2 
του Κανονισμού και των γεωργών που συμμετέχουν στο 
καθεστώς των μικρών καλλιεργητών». 

9. Η παράγραφος 3 του άρθρου 16, αντικαθίσταται 
ως εξής: 

«3. Η αξία των δικαιωμάτων βασικής ενίσχυσης του 
εθνικού αποθέματος για τους γεωργούς νεαρής ηλικί¬ 
ας και τους γεωργούς που αρχίζουν τη γεωργική τους 
δραστηριότητα ανέρχεται στον περιφερειακό μέσο όρο 
της αξίας των δικαιωμάτων βασικής ενίσχυσης κατά το 
έτος χορήγησης. 


Η ανωτέρω αξία δεν υπόκειται σε σύγκλιση, όπως αυτή 
ορίζεται στο άρθρο 13 της παρούσας, αλλά σε ετήσιες 
σταδιακές προσαρμογές, λαμβάνοντας υπόψη τις προ¬ 
σαρμογές του εθνικού ανώτατου ορίου για το καθεστώς 
βασικής ενίσχυσης. Ο περιφερειακός μέσος όρος υπολο¬ 
γίζεται διαιρώντας το περιφερειακό ανώτατο όριο του 
καθεστώτος βασικής ενίσχυσης για το έτος χορήγησης, 
μη περιλαμβανομένου του ποσού του εθνικού αποθέμα¬ 
τος, δια του αριθμού των χορηγηθέντων δικαιωμάτων 
ενίσχυσης». 

ΙΟ.Το άρθρο 16, σημείο Γ αντικαθίσταται ως εξής: 

«Γ. Για τους σκοπούς της παρούσας απόφασης, ως «γε¬ 
ωργοί νεαρής ηλικίας» νοούνται οι γεωργοί, σύμφωνα 
με το άρθρο 31 της παρούσας. 

Για τους σκοπούς της παρούσας απόφασης, ως «γε¬ 
ωργοί που αρχίζουν τη γεωργική τους δραστηριότητα» 
νοούνται φυσικά ή νομικά πρόσωπα, τα οποία, κατά τα 
πέντε έτη που προηγούνται της έναρξης γεωργικής δρα¬ 
στηριότητας, δεν άσκησαν γεωργική δραστηριότητα στο 
όνομά τους και υπ' ευθύνη τους ούτε έλεγχαν νομικό 
πρόσωπο που ασκούσε γεωργική δραστηριότητα. Σε 
περίπτωση νομικού προσώπου, το ή τα φυσικά πρόσωπα 
που ελέγχουν το νομικό πρόσωπο δεν πρέπει να έχουν 
ασκήσει γεωργική δραστηριότητα στο όνομά τους και 
υπ' ευθύνη τους ούτε να ελέγχουν νομικό πρόσωπο, το 
οποίο έχει ασκήσει γεωργική δραστηριότητα κατά τα 
τελευταία πέντε έτη που προηγούνται της έναρξης της 
γεωργικής δραστηριότητας του νομικού προσώπου. 

Στην περίπτωση του νομικού προσώπου ο έλεγχος του 
ανωτέρω κριτηρίου πραγματοποιείται τόσο στο νομικό 
πρόσωπο όσο και στο φυσικό πρόσωπο και το κριτή¬ 
ριο θα πρέπει να πληρείται και στα δυο πρόσωπα. Σε 
περίπτωση που τόσο το φυσικό πρόσωπο που ελέγχει 
το νομικό πρόσωπο όσο και το ίδιο το νομικό πρόσωπο 
αιτούνται τη χορήγηση δικαιωμάτων ενίσχυσης από το 
εθνικό απόθεμα το ίδιο έτος, τότε προηγείται εκείνο το 
πρόσωπο με την παλαιότερη έναρξη γεωργικής δραστη¬ 
ριότητας, και σε περίπτωση που τα έτη ταυτίζονται τότε 
προηγείται το φυσικό πρόσωπο». 

11. Η παράγραφος 4 του άρθρου 31, αντικαθίσταται 
ως εξής: 

«4. Η εν λόγω ενίσχυση παύει να χορηγείται, εάν ο έλεγ¬ 
χος επί του νομικού προσώπου παύει να ασκείται από 
νέο/νέους γεωργούς. 

Ως εκ τούτου, οι προϋποθέσεις και οι όροι για τα νο¬ 
μικά πρόσωπα νοούνται ως εξής: 

• ως πρώτη υποβολή αίτησης για το καθεστώς βασικής 
ενίσχυσης νοείται η πρώτη υποβολή αίτησης ενίσχυσης 
του νομικού προσώπου στο πλαίσιο του καθεστώτος 
των νέων γεωργών. 

• ως δημιουργία εκμετάλλευσης για πρώτη φορά, 
νοείται η εγκατάσταση των νέων γεωργών που ασκούν 
έλεγχο επί του νομικού προσώπου. Σε περίπτωση που 
περισσότεροι νέοι γεωργοί έχουν αποκτήσει έλεγχο επί 
του νομικού προσώπου σε διαφορετικές χρονικές στιγ¬ 
μές, ως χρόνος της «δημιουργίας» θεωρείται η απόκτηση 
του ελέγχου που προηγείται χρονικά. 

Στην περίπτωση που τόσο το φυσικό πρόσωπο που 
ελέγχει το νομικό πρόσωπο όσο και το ίδιο το νομικό 
πρόσωπο αιτούνται την ενίσχυση γεωργών νεαρής ηλι- 

κίας το ίδιο έτος, τότε προηγείται εκείνο το πρόσωπο με 
την προγενέστερη έναρξη γεωργικής δραστηριότητας, 
και σε περίπτωση που τα έτη ταυτίζονται τότε προηγείται 
το φυσικό πρόσωπο». 

12. Η παράγραφος 4 του άρθρου 32, αντικαθίσταται 
ως εξής: 

«4. Κατ' εφαρμογή του άρθρου 63.2.α. του κανονισμού 
το ποσό της ετήσιας ενίσχυσης για κάθε γεωργό που 
συμμετέχει στο καθεστώς των μικροκαλλιεργητών ορί¬ 
ζεται ίσο προς τη συνολική αξία των ενισχύσεων που 
πρέπει να χορηγούνται ετησίως στο γεωργό, σύμφωνα 
με τους Τίτλους III και IV του κανονισμού. Όσον αφορά 
στην προαιρετική συνδεδεμένη στήριξη, τα εν λόγω 
ποσά καθορίζονται βάσει των ενδεικτικών τιμών ανά 
συνδεδεμένη στήριξη. 

Όταν το άθροισμα των εν λόγω ποσών για συγκεκριμέ¬ 
νο γεωργό υπερβαίνει το ανώτατο ποσό που έχει οριστεί 
στην παράγραφο 2γ του εν λόγω άρθρου, κάθε ποσό 
μειώνεται κατ’ αναλογία». 

13. Η παράγραφος 1 του άρθρου 33, αντικαθίσταται 
ως εξής: 

«1. Σε εφαρμογή των άρθρων 52-53 του κανονισμού, χο¬ 
ρηγείται συνδεδεμένη στήριξη για τα παρακάτω προϊόντα: 

1. Ρύζι 

2. Σκληρό Σίτο 

3. Θηλυκά Βοοειδή 

4. Βιομηχανική τομάτα 

5. Πορτοκάλια χυμοποίησης 

6. Αίγες και Πρόβατα 

7. Όσπρια ανθρώπινης κατανάλωσης 

8. Πρωτεϊνούχα κτηνοτροφικά ψυχανθή 

9. Σπόροι σποράς 

10. Σπαράγγια 

11. Μεταξοσκώληκες 

12. Ζαχαρότευτλα 

13. Ειδική συνδεδεμένη ενίσχυση για τους γεωργούς 
που εκτρέφουν βοοειδή, οι οποίοι διέθεταν ειδικά δικαι¬ 
ώματα με βάση τον καν. (ΕΚ) 73/2009, και δεν δηλώνουν 
επιλέξιμες εκτάσεις. 

14. Ειδική συνδεδεμένη ενίσχυση για τους γεωργούς 
που εκτρέφουν αίγες και πρόβατα, οι οποίοι διέθεταν 
ειδικά δικαιώματα με βάση τον καν. (ΕΚ) 73/2009, και 
δεν δηλώνουν επιλέξιμες εκτάσεις 

15. Ροδάκινα προς χυμοποίηση 

16. Κορινθιακή Σταφίδα 

17. Καρποί με κέλυφος 

18. Μήλα 

19. Κρόκος Κοζάνης 

20. Πρωτεϊνούχα Κτηνοτροφικά Σανοδοτικά Ψυχανθή» 

14. Η παράγραφος 8 του άρθρου 40, αντικαθίσταται 

ως εξής: 

«8. Σύμφωνα με το άρθρο 17 του Καν. (ΕΕ) 640/2013 οι 
καλλιεργητικές ομάδες, υποδιαιρούνται ως εξής: 


α) εκτάσεις που δηλώνονται για σκοπούς ενεργοποί¬ 
ησης των δικαιωμάτων ενίσχυσης στο πλαίσιο του κα¬ 
θεστώτος βασικής ενίσχυσης. 

β) εκτάσεις που συνεπάγονται ενισχύσεις στο πλαίσιο 
του καθεστώτος για γεωργούς νεαρής ηλικίας. 

γ) εκτάσεις που δηλώνονται στο πλαίσιο μέτρων προ¬ 
αιρετικής συνδεδεμένης στήριξης. 

δ) μία ομάδα για καθεμία από τις εκτάσεις που δηλώ¬ 
νονται στο πλαίσιο κάθε άλλου καθεστώτος στρεμμα- 
τικής ενίσχυσης ή μέτρου στήριξης βάσει της έκτασης, 
για το οποίο ισχύει διαφορετικό ποσοστό ενίσχυσης ή 
στήριξης. 

ε) εκτάσεις που δηλώνονται στη στήλη "λοιπές χρή¬ 
σεις".» 

15. Στο άρθρο 40, μετά την παράγραφο 9 προστίθεται 
η παράγραφος 10 ως εξής: 

«10. Το ελάχιστο μέγεθος των αγροτεμαχίων για τα 
οποία μπορεί να υποβληθεί αίτηση ενίσχυσης στα πλαί¬ 
σια των άμεσων ενισχύσεων καθορίζεται ως εξής: 

• 0,05 εκτάρια για όλα τα αγροτεμάχια πλην των ελαι- 
οτεμαχίων 

• 0,03 εκτάρια για τα ελαιοτεμάχια εκτός μικρών νη¬ 
σιών Αιγαίου 

• 0,01 εκτάρια για τα ελαιοτεμάχια στα μικρά νησιά 
του Αιγαίου.» 

21. Το Παράρτημα I αντικαθίσταται με το κάτωθι: 


Κατανομή εθνικού ορίου στα επιμέρους 
καθεστώτα ενισχύσεων 


ΕΤΟΣ 

ΑΝΑΔΙΑ¬ 

ΝΕΜΗΤΙΚΗ 

ΕΝΙΣΧΥΣΗ 

(Μέγιστο 

30%) 

ΠΡΑΣΙΝΗ 

ΕΝΙΣΧΥΣΗ 

ΕΝΙΣΧΥΣΗ ΓΙΑ 

ΠΕΡΙΟΧΕΣ ΜΕ 

ΦΥΣΙΚΟΥΣ 

ΠΕΡΙΟΡΙΣΜΟΥΣ 
(Μέγιστο 5%) 

ΚΑΘΕΣΤΩΣ 

ΝΕΩΝ 

ΓΕΩΡΓΩΝ 

(Μέγιστο 

2%) 

ΣΥΝΔΕΔΕΜΕΝΗ 

ΕΝΙΣΧΥΣΗ 
(με τις προϋ¬ 
ποθέσεις του 
άρθρου 53 του 
Κανονισμού) 

2015 

0% 

30% 

0% 

2% 

7,36745642% 

2016 

0% 

30% 

0% 

2% 

7,81565127% 

2017 

0% 

30% 

0% 

2% 

9,94288117% 

2018 

0% 

30% 

0% 

2% 

9,94592904% 

2019 

0% 

30% 

0% 

2% 

9,95001604% 

2020 

0% 

30% 

0% 

2% 

9,55131894% 


Άρθρο 3 
Έναρξη ισχύος 

Η απόφαση αυτή ισχύει από το έτος αιτήσεων ενίσχυ¬ 
σης 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2017 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























